cyanic-selkie/wikianc huggingface dataset:
வட்டம்பாக்கம் அழகாத்தம்மன் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் ஒருகாலப் பூசை நடக்கின்றது. ஆடி, [[தை மாதம்]] முக்கிய திருவிழா நடைபெறுகிறது.
மேற்கோள்கள்
பகுப்பு:காஞ்சிபுரம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பெருவெற்றித் தொடர் (டென்னிசு)
பெருவெற்றித் தொடர் டென்னிசு போட்டிகள் (Grandslam tournaments) அல்லது நான்கு முதன்மையான டென்னிசு போட்டிகளாக உலகத்தர புள்ளிகள், வழமை, பரிசுத்தொகை, பொதுமக்கள் கவன ஈர்ப்பு ஆகியன கொண்டு அவை ஆடப்படும் காலவரிசையில் ஆஸ்திரேலிய ஓப்பன், பிரெஞ்சு ஓப்பன், விம்பிள்டன் மற்றும் யூ.எசு. ஓப்பன் கருதப்படுகின்றன. தற்போது ஆஸ்திரேலிய ஓப்பனும் யூ.எசு ஓப்பனும் கடினமான தரைகளில் ஆடப்படுகின்றன;பிரெஞ்சு ஓப்பன் களிமண் தரையிலும் விம்பிள்டன் புல்தரையிலும் ஆடப்படுகின்றன. ஒரே ஆண்டில் இந்த நான்கு போட்டிகளிலும் வெல்வதே பெருவெற்றி எனப்படுகிறது    ; இருப்பினும், பல்லாண்டு பழக்கங்கள் காரணமாக இந்தப் போட்டிகளின் எந்தவொரு போட்டியுமே பெருவெற்றிப் போட்டி என அழைக்கப்படுகிறது.
இந்த நான்கு முதன்மைப் போட்டிகளில் மிகப் பழமை வாய்ந்த விம்பிள்டன் போட்டிகள் 1877ஆம் ஆண்டு முதல் ஆடப்பட்டு வருகிறது. யூ.எசு. ஓப்பன் 1881ஆம் ஆண்டிலும் பிரெஞ்சு ஓப்பன் 1891ஆம் ஆண்டிலும் ஆஸ்திரேலிய ஓப்பன் 1905ஆம் ஆண்டிலும் நிறுவப்பட்டன. 1905 ஆண்டு முதல் இன்று வரை ஒவ்வொரு ஆண்டும், இரண்டு உலகப்போர்கள் மற்றும் ஆஸ்திரேலிய ஓப்பன் 1986ஆம் ஆண்டு தவிர்த்து, ஆடப்பட்டு வருகின்றன. 1968ஆம் ஆண்டு இந்தப் போட்டிகளில் தொழில்முறையாக விளையாடுபவர்களும் கலந்துகொள்ள அனுமதிக்கப்பட்டு இவை ஓர் திறந்தநிலைப் போட்டிகளாக விளங்குகின்றன. ஆண்டின் முதல் முதன்மைப் போட்டியாக ஆஸ்திரேலிய ஓப்பன் சனவரியில் ஆடப்படுகிறது. இதனை அடுத்து பிரெஞ்சு ஓப்பன் மே-சூனிலும் விம்பிள்டன் சூன்-சூலையிலும் இறுதியாக யூ.எசு. ஓப்பன் ஆகத்து-செப்டம்பரிலும் நடைபெறுகின்றன.
ஒரே நாட்காட்டி ஆண்டில் இந்த நான்கு போட்டிகளிலும் ஒற்றையர் அல்லது இரட்டையர் பிரிவில் வெற்றி பெறும் விளையாட்டாளர் (அல்லது அணி) பெருவெற்றி அடைந்ததாகக் கருதப்படுவர். இவர்கள் இந்த வெற்றிகளை,ஒரே நாட்காட்டி யாண்டில் அல்லாது, ஆனால் தொடர்ந்த போட்டிகளில் பெற்றிருப்பாரேயாயின், நாட்காட்டியல்லாத பெருவெற்றி பெற்றவராவர். தங்கள் வாழ்நாளில் எப்போதாவது இந்த நான்கு போட்டிகளிலும் வென்றிருந்தால், "வாழ்நாள் பெருவெற்றி" அடைந்தவராவர். 1988ஆம் ஆண்டு முதல் இந்த நான்கு போட்டிகளிலும் வென்று வேனில் ஒலிம்பிக்கில் தங்கப் பதக்கமும் பெறுவாரேயாயின் அவர் "தங்க பெருவெற்றி" பெற்றவராக அறியப்படுவார். ஒரே ஆண்டில் இச்சாதனை புரிந்து தங்க பெருவெற்றி பெற்றவராக ஸ்டெபி கிராப் மட்டுமே திகழ்கிறார். அன்ட்ரே அகாசி மற்றும் ரஃபயெல் நதால் இந்தச் சாதனையை ஒரே நாட்காட்டி ஆண்டில் நிகழ்த்தாது "வாழ்நாள் தங்கப் பெருவெற்றி" பெற்றவர்களாக உள்ளனர்.
திறந்த காலம்
பெருவெற்றித் தொடரில் (டென்னிசு) திறந்த காலம் (open era) என்பது தொழில் முறை ஆட்டக்காரர்களும் பெருவெற்றித் தொடரில் கலந்து அனுமதிகப்பட்ட காலத்தை குறிக்கும். 1968இல் இருந்து அனுமதிக்கப்படுகிறார்கள். 1968இக்கு முன்பு தொழில் முறை ஆட்டக்காரர்கள் அனுமதிக்கப்படவில்லை
வெளியிணைப்புகள்
பகுப்பு:டென்னிஸ் போட்டிகள்
பைம்மாவினம்
பகுப்பு:பாலூட்டிகள்
ஜான்சி கோட்டை
ஜான்சி கோட்டை அல்லது ஜான்சி கா கிலா வட இந்தியாவின் உத்தரப்பிரதேசத்தில் பங்கிரா என்ற பெரிய மலையடிவாரத்தில் அமைந்துள்ளது. இது 11 முதல் 17 ஆம் நூற்றாண்டு வரை பல்வந்த் நகரில் உள்ள சந்தேல மன்னர்களின் கோட்டையாக செயல்பட்டது.
எப்படி அடைவது
ஜான்சி நகரத்தின் நடுவில் ஜான்சி கோட்டை அமைந்துள்ளது. இது ஜான்சி இரயில் நிலையத்திலிருந்து 3 கி.மீ. தொலைவில் உள்ளது. அருகிலுள்ள விமான நிலையம் குவாலியர் ஜான்சியிலிருந்து 103 கி.மீ. தொலைவில் உள்ளது. ஜான்சி அருங்காட்சியகம் பேருந்து நிலையத்தில் இறங்கி கோட்டையை அடையலாம்.
வரலாறு
ஜான்சி கோட்டையின் கட்டுமானம் 1613 ஆம் ஆண்டில் பண்டேலா ராசபுத்திர தலைவர் மற்றும் ஓர்ச்சா வீர் சிங் ஜு தியோ பண்டேலா ராச்சியத்தின் ஆட்சியாளருக்கு உரியது என கூறப்படுகிறது. இது பண்டேலர்களின் கோட்டைகளில் ஒன்றாகும். 1728 இல் முகலாய மன்னர் முகமது கான் பங்காஷ், மகாராஜா சத்ராசலைத் தாக்கினார். பேஷ்வா பாஜிராவ் முகலாய இராணுவத்தை தோற்கடிக்க மகாராஜா சத்ராசலுக்கு உதவினார். நன்றியுணர்வின் அடையாளமாக, மகாராஜா சத்ராசல் ஜான்சி உட்பட, தனது மாநிலத்தின் ஒரு பகுதியை, பேஷ்வா பாஜிராவ்க்கு வழங்கினார். 1742 ஆம் ஆண்டில் நரோசங்கர் ஜான்சி யின் சுபேதாராக நியமிக்கப்பட்டார். அவர் தனது 15 ஆண்டு காலப்பகுதியில் முக்கியத்துவம் வாய்ந்த ஜான்சி கோட்டையை மட்டுமல்லாமல், மற்ற கட்டிடங்களையும் கட்டினார். 1757 ஆம் ஆண்டில், நரோசங்கரை பேஷ்வா திரும்ப அழைத்த பிறகு, மாதவ் கோவிந்த் ககிர்தே, பாபுலால் கனாஹாய் ஆகியோர் ஜான்சியின் துணைத் தலைவர்களாக இருந்தனர். 1766 முதல் 1769 வரை விஸ்வாஸ் ராவ் லட்சுமன் ஜான்சியின் துணைத் தலைவராக பணியாற்றினார். பின்னர் இரண்டாம் ரகுநாத் ராவ் நெவல்கர் ஜான்சியின் துணைத் தலைவராக நியமிக்கப்பட்டார். அவர் மிகவும் திறமையான நிர்வாகியாக இருந்தார். மாநிலத்தின் வருவாயை அதிகரித்தார். மேலும் மகாலட்சுமி கோயில் மற்றும் ரகுநாத் கோயில் இரண்டையும் கட்டினார்.
இருப்பினும், அவருக்குப் பிறகு ராஜா கங்காதர் ராவ், மிகச் சிறந்த நிர்வாகியாக இருந்தார். அவர் மிகவும் தாராளமாகவும், மற்றவர்களை ஈர்ப்பவராக இருந்ததால், ஜான்சியின் உள்ளூர் மக்கள் திருப்தி அடைந்ததாக கூறப்படுகிறது. 1842 ஆம் ஆண்டில் ராஜா கங்காதர் ராவ், மணிகர்னிகா தம்பேவை மணந்தார், அவருக்கு லட்சுமி பாய் என்ற புதிய பெயர் வழங்கப்பட்டது. அவர் 1851 ஆம் ஆண்டில் தாமோதர் ராவ் என்ற ஒரு ஆண் குழந்தையைப் பெற்றெடுத்தார். தாமோதர் ராவ் நான்கு மாதங்களுக்குப் பிறகு இறந்தார். மகாராஜா கங்காதர் ராவ் இறப்பதற்கு முன்னர், உறவினரான கமாதர் ராவின் மகன் ஆனந்த் ராவ் என்ற குழந்தையை மகாராஜா தாமோதர் ராவ் என்று பெயர் மாற்றி தத்தெடுத்தார். தத்தெடுப்புக்கு பின்னர் பிரித்தானிய அரசியல் அதிகாரிக்கு, மகாராஜாவிடம் இருந்து ஒரு கடிதம் வழங்கப்பட்டது. அதில் குழந்தையை மரியாதையுடன் நடத்த வேண்டும் என்றும், ஜான்சியின் அரசாங்கம் அவரது மனைவிக்கு அவரது வாழ்நாள் முழுவதும் வழங்கப்பட வேண்டும் என்றும் அறிவுறுத்தினார். நவம்பர் 1853 இல் மகாராஜாவின் மரணத்திற்குப் பிறகு, தாமோதர் ராவ் (பிறப்பு ஆனந்த் ராவ்) ஏற்றுக்கொள்ளப்பட்டதால், கவர்னர் ஜெனரல் டல்ஹவுசி பிரபுவின் கீழ் பிரித்தானிய கிழக்கிந்திய நிறுவனம், அவகாசியிலிக் கொள்கையினைப் பயன்படுத்தி, தாமோதர் ராவின் அரியணைக்கான கூற்றை நிராகரித்து, ஜான்சியின் பிரதேசங்களை இணைத்தது மாநிலம் ஆக்கியது. மார்ச் 1854 இல், லட்சுமிபாய்க்கு ஆண்டு ஓய்வூதியம் ரூ. 60,000 வழங்கி அரண்மனை மற்றும் கோட்டையை விட்டு வெளியேற உத்தரவிட்டது. ஜூன் 1857 இல் கிளர்ச்சி வெடித்தது, லட்சுமிபாய் கோட்டையின் கட்டுப்பாட்டை எடுத்துக் கொண்டார் மற்றும் பிரித்தானிய கிழக்கிந்திய நிறுவனத்திற்கு எதிராக ஜான்சி படைகளை வழிநடத்தினார்.
மார்ச் மற்றும் ஏப்ரல் 1858 இல் ஜெனரல் ஹக் ரோஸின் நிறுவனப் படைகளால் ஜான்சி முற்றுகையிடப்பட்டு 1858 ஏப்ரல் 4 இல் கைப்பற்றப்பட்டது. இராணி லட்சுமி பாய் தைரியமாக போராடி ரோஸின் துருப்புக்களால் நகரம் கொள்ளையடிக்கப்படுவதற்கு முன்பு கோட்டையிலிருந்து குதிரையில் துணிச்சலாக தப்பினார்.
குறிப்புகள்
பகுப்பு:உத்தரப் பிரதேசக் கோட்டைகள்
சோனி எக்சுபீரியா யூ
சோனி எக்சுபீரியா யூ (Sony Xperia U), 2012 ஆம் ஆண்டில் சோனி நிறுவனம் வெளியிட்ட நகர்பேசியாகும். இது ஆண்ட்ராய்டு இயங்குதளத்தில் இயங்கக் கூடியது. ஐந்து மெகாபடவணுக்கள் கொண்ட நிழற்படக்கருவி, எட்டு கிகாபைட்டுகள் உள்ளார்ந்த நினைவகம், 1 கிகாஹர்ட்ஸ் வேகம், தொடுதிரை ஆகிய வசதிகளைக் கொண்டது. சோனி நிறுவனம் எரிக்சனுடனிருந்த பங்குகளைப் பிரித்த பின் உருவான கைபேசிகளில் இதுவும் ஒன்று. மஞ்சள், வெள்ளை, கருப்பு, பிங்க் ஆகிய நிறங்களில் கிடைக்கிறது.
பகுப்பு:நகர்பேசிகள்
எ. சகாதேவன்
'''எ. சகாதேவன்''' (பிறப்பு சூலை 23 1947) மலேசியா தமிழ் எழுத்தாளர்களுள் ஒருவராவார். எழுத்துறையில் 'எ. மு. சகா' எனும் புனைப் பெயரால் அறிமுகமாகியுள்ள இவர், கெடா மாநில எழுத்தாளர் வாசகர் இயக்கத்தை உருவாக்கியவர்களில் ஒருவராகவும் திகழ்கின்றார். அதன் தலைவராகவும் செயற்பட்டுள்ளார்.
பணி
மலேசியக் கல்வி அமைச்சில் தமிழ்ப் பள்ளிகளுக்கான தலைமை அமைப்பாளராகப் பணியாற்றி தற்போது ஓய்வுபெற்றுள்ள இவர், தொடக்க, இடைநிலைப் பள்ளிகளுக்கான தமிழ்ப் பாடத்திட்டத்தை உருவாக்குவதில் முக்கிய பங்களிப்பினை வழங்கியுள்ளார். மேலும், உலகத் தமிழாசிரியர் மலேசிய மாநாட்டின் செயலாளராகவும் (1994), ம. இ. கா. வின் கல்விக் குழு உறுப்பினராகவும் கடமையாற்றியுள்ளார்.
எழுத்துத் துறை ஈடுபாடு
1970 முதல் இவர் மலேசியா தமிழ் இலக்கியத்துறையில் ஈடுபட்டுவருகின்றார். சிறுகதைகள், கவிதைகள், கட்டுரைகள் ஆகியவற்றை இவர் அதிகமாக எழுதியுள்ளார். இவரின் ஆக்கங்கள் மலேசியா தேசிய பத்திரிகைகளிலும், இதழ்களிலும் வெளிவந்துள்ளன. கெடா மாநில எழுத்தாளர் வாசகர் இயக்கத்தினூடாக "பட்டினிக் குருவி" என்னும் தொகுப்பினை தொகுத்து வெளியிட்டுள்ளார்.
பரிசுகளும் விருதுகளும்
இவ்விரு பட்டங்களும் மலேசிய அரசாங்கத்தால் வழங்கப்படும் உயரிய பட்டங்களாகும்.
உசாத்துணை
பகுப்பு:மலேசியத் தமிழ் எழுத்தாளர்கள் பகுப்பு:1947 பிறப்புகள்
பனீர் மட்டர்
பனீர் மட்டர் (Mattar paneer)( मटर पनीर ), என்பது பன்னீர் மட்டர், பனீர் மட்டீர் எனவும் அழைக்கப்படுகிறது. இது வட இந்திய உணவு ஆகும். பஞ்சாபிய உணவு முறையில் முக்கியமான இந்த உணவு பட்டாணி, பனீர், தக்காளி சார்ந்த சாஸ், கரம் மசாலா சேர்த்து தயார் செய்யப்படுகிறது.
பனீர் மட்டர் பெரும்பாலும் அரிசிச் சோறு மற்றும் இந்திய வகை ரோட்டியுடன் பரிமாறப்படுகிறது. இந்திய ரோட்டியானது நான், பராத்தா, பூரி அல்லது ரொட்டி என இடத்திற்கு தக்கவாறு அழைக்கப்படுகிறது. உருளைக்கிழங்கு (ஆலு), சோளம், தயிர் அல்லது களிம்பு போன்ற பல்வேறு பொருட்கள் சேர்க்கப்பட்டுத் தயாரிக்கப்படுகிறது.
மேற்கோள்கள்
பகுப்பு:பஞ்சாபி உணவு வகைகள் பகுப்பு:வட இந்திய உணவு வகைகள்
அந்தியூர் ஊராட்சி, திருப்பூர்
அந்தியூர் ஊராட்சி (Andiyur Gram Panchayat), தமிழ்நாட்டின் திருப்பூர் மாவட்டத்தில் உள்ள உடுமலைப்பேட்டை ஊராட்சி ஒன்றியத்தில் அமைந்துள்ளது. இந்த ஊராட்சி, மடத்துக்குளம் சட்டமன்றத் தொகுதிக்கும் பொள்ளாச்சி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2942 ஆகும். இவர்களில் பெண்கள் 1462 பேரும் ஆண்கள் 1480 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருப்பூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மலேசிய அமைச்சரவை
மலேசிய அமைச்சரவை (Cabinet of Malaysia; மலாய்: Jemaah Menteri Malaysia) என்பது மலேசிய அரசாங்கத்தின் நிர்வாகப் பிரிவு ஆகும். பிரதமரின் தலைமையில், மலேசிய நாடாளுமன்றத்தில் கூட்டாக பொறுப்புகள் வகிக்கும் ஓர் அமைச்சர்கள் குழு தான் மலேசிய அமைச்சரவை என அழைக்கப் படுகிறது.
அமைச்சர் நியமனம்
மலேசியப் பேரரசர் யாங் டி பெர்துவான் அகோங் அவர்கள், பிரதமரின் ஆலோசனையின் பேரில் அமைச்சர்களை நியமிக்கின்றார். பிரதமரின் ஆலோசனையின் பேரில் எந்த ஓர் அமைச்சரின் நியமனத்தையும் பேரரசர் எந்தக் கட்டத்திலும் ரத்து செய்யலாம்.
இருப்பினும், பிரதமரைத் தவிர மற்ற அமைச்சர்கள் பேரரசரின் விருப்பத்தின் பேரில் பதவியில் இருக்கலாம். அதே வேளையில் எந்த ஓர் அமைச்சரும் அவருடைய பதவி காலத்தில் அவரின் அமைச்சர் பதவியைத் துறப்பு செய்யலாம்.
நடைமுறையில், அமைச்சர்களின் நியமனம் அல்லது அமைச்சர்களின் பதவி நீக்கம் குறித்து பிரதமரின் ஆலோசனையைப் பின்பற்ற வேண்டிய கட்டாயத்தில் பேரரசர் உள்ளார்.
அமைச்சரவை நியமனம்
அமைச்சரவை உறுப்பினர்கள் நாடாளுமன்றத்தின் இரு அவைகளில், ஏதாவது ஓர் அவையின் உறுப்பினராக இருக்க வேண்டும். பெரும்பாலான அமைச்சர்கள் கீழ் சபையான டேவான் ராக்யாட்டில் இருந்து நியமிக்கப் படுகிறார்கள்.
இருப்பினும் ஒரு சிலர் மேல் சபையான டேவான் நெகாராவில் இருந்தும் நியமிக்கப் படுகிறார்கள். ஆனாலும் பிரதமர் என்பவர் மட்டும், டேவான் ராக்யாட்டின் உறுப்பினராக இருக்க வேண்டும்.
ஒவ்வோர் அமைச்சிற்கும் துணை அமைச்சர்கள் மற்றும் நாடாளுமன்றச் செயலாளர்கள் நியமிக்கப் படலாம். எனினும் அவர்கள் அமைச்சரவையில் இடம்பெற இயலாது.
புதன்கிழமைகளில் அமைச்சரவைக் கூட்டம்
அமைச்சரவை வாரந்தோறும், ஒவ்வொரு புதன்கிழமையும் கூடுகிறது. 2008-ஆம் ஆண்டு நாடாளுமன்றச் செயலாளர் பதவி நீக்கப்பட்டது.
அதே ஆண்டில் நாடாளுமன்றக் கூட்டத்தின் பகுதி நேர ஒளிபரப்பும் தொடங்கியது. நாடாளுமன்றத்தில் கேள்வி நேரத்தின் போது அமைச்சர்கள் தனிப்பட்ட முறையில் கேள்விகளுக்குப் பதிலளிக்க அனுமதிக்கப்பட்டது.
அமைச்சரவை அமைப்பு
அமைச்சரவையின் அமைப்பு மற்றும் அமைச்சுகளின் எண்ணிக்கை ஆகியவை அந்த நேரத்தில் பிரதமர் பதவியை வகிக்கும் பிரதமரின் விருப்பத்தைப் பொறுத்ததாகும். இருப்பினும், நிதியமைச்சர் பதவி மிகவும் முக்கியமானதாக கருதப்படுகிறது.
இதனால் நிதி அமைச்சர் பதவி மட்டும் நிதி அமைச்சர் (ஒருங்கிணைத்தல் சட்டம் 1957 (சட்டம் 375) (Incorporation) Act 1957 (Act 375) மூலம் நியமிக்கப்படுகிறது. துணைப் பிரதமர் பதவி என்பது பிரதமர் விருப்பப்படி வழங்கப்படும் பதவியாகும். அந்த வகையில் ஒரு துணைப் பிரதமர் இல்லாத ஓர் அமைச்சரவையை ஒரு பிரதமர் அமைக்க முடியும்.
1960-ஆம் ஆண்டு அரசியலமைப்பு திருத்தம்
ஒவ்வோர் அமைச்சிற்கும் துணை அமைச்சர்கள் உள்ளனர். இருப்பினும் இவர்கள் அமைச்சரவையின் உறுப்பினர்களாகக் கருதப்படுவது இல்லை. துணை அமைச்சர் பதவி 1960-ஆம் ஆண்டில் அரசியலமைப்பு திருத்தத்தின் மூலம் உருவாக்கப்பட்டது.
ஒவ்வோர் அமைச்சிற்கும் நாடாளுமன்றச் செயலாளர் பதவி உள்ளது. ஆனால் 2008 மலேசிய பொதுத் தேர்தலுக்குப் பிறகு யாரும் நியமிக்கப்படவில்லை. நாடாளுமன்றச் செயலாளர்கள் பதவி 1963-ஆம் ஆண்டில் ஒரு திருத்தத்தின் மூலம் உருவாக்கப்பட்டது.
அரசியல் செயலாளர்கள்
துணை அமைச்சர்கள் மற்றும் நாடாளுமன்றச் செயலாளர்கள்; நாடாளுமன்ற உறுப்பினர்களாக இருப்பவர்கள் மூலமாக நியமிக்கப் படுகிறார்கள். தவிர ஒவ்வோர் அமைச்சிற்கும் அரசியல் செயலாளர்களும் நியமிக்கப் படுகிறார்கள். இந்த அரசியல் செயலாளர்கள் நாடாளுமன்ற உறுப்பினர்களாக இருக்க வேண்டும் எனும் அவசியமில்லை.
பதவியேற்பதற்கு முன், அமைச்சரவையின் அனைத்து அமைச்சர்கள்; துணை அமைச்சர்கள்; நாடாளுமன்றச் செயலாளர்கள்; அரசியல் செயலாளர்கள்; அமைச்சரவையின் நடவடிக்கைகள் குறித்து தொடர்பாக ஓர் இரகசியக் காப்பு பிரமாணம் செய்து கொள்கின்றனர்.
மேற்கோள்கள்
பகுப்பு:மலேசிய அமைச்சரவை
மிகப்பெரிய மலர்
வகைப்பாடு
தாவரவியல் பெயர்	:	ராப்லீசியா ஏர்நோல்டிய் Rafflesia arnoldii குடும்பம்		:	ராப்லீசியேசியீ (Rafflesiaceae)
மலரின் அமைவு
உலகின் மிகப் பெரிய மலரைக் கொண்ட இரண்டடை விதையிலைத் தாவர ராப்லிசியா ஆகும். இக்குடும்பத்தில் 7 சாதிகளும் 22 இனங்களும் உண்டு. இவை மலேயாவின் அயன மண்டல பகுதியில் வாழ்கின்றன. இவையெல்லாம், ஒட்டுண்ணிகளாக வாழும் சிறு செடிகள், அவற்றின் ஊட்டுறுப்புகள் வேர் தண்டு இலை என்ற வேறுபாடுகள் இல்லாமல் காளான்களின் இழைகளடங்கிய மைசீலியம் போன்ற அமைபபுள்ளவை. இந்த மைசீலியம் போன்ற இழைகள் ஊட்ட உயிராகிய பிரண்டை, திராட்சை போன்ற சாதிச் செடிகளின வேரின் திசுக்களினுள்ளே புகுந்து உணவை உறிஞ்சிக்கொள்ளும். வருடத்திற்கு ஒருமுறை தடித்த ஒரு மிகப்பெரிய பூ தரைக்கு மேலே தோன்றி மலரும். இது 3-5 அடி குறுக்களவும், 7 கிலோ எடையும் கொண்டது. இளம் சிவப்பு நிறத்துடன் திட்டுத்திட்டான மஞ்சள் நிறத்துடன் உள்ளது. பூவின் மையப் பகுதியில் உள்ள ‘கப்’ போன்ற பகுதி ஊதா சிவப்பு நிறத்தில் உள்ளது. இதில் 6 லிட்டர் தண்ணீர் பிடிக்கும். இந்தப் பூக்கள் ஒரு பால் பூக்கள். இவை புலால் போன்ற நாசம் வீசுவதால் ஈக்கள் மூலம் மகரந்தச் சேர்க்கை நடைபெறுகிறது.
மலேயா நாட்டில் பிரிட்டிஷ் கவர்னராக சர் ஸ்டாம்போர்டு ராப்லிஸ் இருந்தார். அவரின் நினைவான இச்செடிக்கு ராப்லிசியா எனப் பெயர் வைத்தனர்.
வெளி இணைப்புகள்
பகுப்பு:மலர்கள் பகுப்பு:விழுப்புரம் மாவட்ட ஆசிரியர்கள் தொடங்கிய கட்டுரைகள்
லீ சியன் லூங்
லீ சியன் லூங் (Lee Hsien Loong, பிறப்பு: 10 பெப்ரவரி 1952) சிங்கப்பூரின் மூன்றாவது மற்றும் தற்போதைய பிரதமரும் ஆவார். இவர் முன்னாள் பிரதமர் லீ குவான் யூவின் மூத்த மகன் ஆவார்.
மக்கள் செயல் கட்சியின் பொதுச் செயலாளராக இருக்கும் லீ சிங்கப்பூரின் பிரதமராக 2004 ஆகத்தில் பதவியேற்றார். 1984 முதல் நாடாளுமன்ற உறுப்பினராகவும், அமைச்சராக 1987ஆம் ஆண்டு முதலும் பதவியில் உள்ளார். 1980களிலும், 1990களிலும் சிங்கப்பூரில் இடம்பெற்ற அரசியல் மாற்றங்களுக்கு இவர் முக்கிய பங்காற்றியிருந்தார்.
மேற்கோள்கள்
பகுப்பு:சிங்கப்பூரின் பிரதமர்கள் பகுப்பு:சிங்கப்பூர் அரசியல்வாதிகள் பகுப்பு:1952 பிறப்புகள் பகுப்பு:வாழும் நபர்கள்
கோசோ
கோசோ தீவு (Gozo), மத்தியதரைக் கடலில் உள்ள, மோல்ட்டாத் தீவுக் கூட்டங்களைச் சேர்ந்த ஒரு தீவு ஆகும். தென் ஐரோப்பிய நாடான மால்ட்டாவின் ஒரு பகுதியான இத் தீவு, மால்ட்டாத் தீவுக்கு அடுத்தபடியாக இந் நாட்டின் இரண்டாவது பெரிய தீவு ஆகும். மால்ட்டாத் தீவுடன் ஒப்பிடும்போது கோசோ நாட்டுப்புறப் பகுதியாகும். இது அழகான காட்சிகளைக் கொண்ட மலைகளுக்குப் பெயர் பெற்றது. கிரேக்க இலக்கியமான ஹோமரின் ஒடிசியில் வரும் கதை மாந்தர்களில் ஒருவனின் பெயரைத் தழுவி இத் தீவு கலிப்சோத் தீவு எனவும் அழைக்கப்படுவது உண்டு.
வரலாறு
கோசோவில் கிமு 5000 ஆண்டுகளிலிருந்தே மக்கள் குடியிருந்தனர். சிசிலியில் இருந்து கடல் கடந்து வந்த வேளாண்மைச் சமுதாயத்தினரே இங்கு முதலில் குடியேறியவராவர். இவர்கள் சிசிலியின் சிசானி இனக்குழுவைச் சேர்ந்தவர்களாக இருக்கலாம் எனக் கருதப்படுகின்றது. கார் தலாம் (Għar Dalam) காலப்பகுதியைச் சேர்ந்த மட்பாண்ட ஓடுகள் இரு இடங்களிலும் கிடைத்துள்ளதை வைத்து, கோசோவில் முதலில் குடியேறியவர்கள் சிசிலியின் அக்ரிஜெண்டோ (Agrigento) பகுதியிலிருந்து வந்திருக்கலாம் என நம்பப்படுகிறது. எனினும் இது குறித்துத் தெளிவான முடிவுகள் எதுவும் எட்டப்படவில்லை. சிசிலி மால்ட்டாத்தீவிலும், கோசோவுக்கே அண்மையில் இருப்பதால் குடியேறியோர் மால்ட்டாவுக்குச் செல்வதற்கு முன்னர் கோசோவிலேயே குடியேறினர். அவர்கள் இன்று சென் லாரன்ஸ் என அழைக்கப்படும் இடத்தில் புறப் பகுதிகளில் உள்ள மலைக் குகைகளில் வாழ்ந்திருக்கலாம் எனப்படுகின்றது.
கோசோ பண்பாட்டுப் படிமுறை வளர்ச்சியில் ஒரு முக்கியமான இடமாகும். கட்டிடக் கலை வளர்ச்சியில் முக்கியமான படிநிலை ஒன்றைக் குறிக்கும் கண்டிஜாக் கோயில்கள் இங்கே அமைந்துள்ளன. இவை எகிப்தியப் பிரமிட்டுகளுக்கும், இங்கிலாந்தின் ஸ்டோன் ஹெஞ்சுகளுக்கும் முந்தியவை. கோசோவில் உள்ள இன்னொரு புதியகற்காலக் களம், சாக்ரா கல் வட்டம் (Xagħra Stone Circle) ஆகும்.
1551 ஆம் ஆண்டு ஜூலை மாதத்தில் ஓட்டோமான்களும், பார்பேரியக் கடற் கொள்ளையரும் துர்குத் ரெயிஸ், சினான் பாஷா ஆகியோர் தலைமையில் கோசோவைத் தாக்கிப் 5000 அளவிலான பெரும்பாலான கோசோ மக்களை அடிமைகளாகப் பிடித்துச் சென்றனர். பின்னர் மால்ட்டாவின் பிரபுக்களினால், 1565க்கும், 1580க்கும் இடையில் மால்ட்டாத் தீவில் இருந்து கொண்டு செல்லப்பட்டோரால் குடியேற்றப்பட்டது.
ஆத்தி (பேரினம்)
ஆத்தி பேரினம் (Bauhinia; என்பது 500 இற்கும் மேற்பட்ட பூக்கும் தாவர இனங்களின் ஒரு பேரினம் ஆகும். இது சீசால்பினியோடியே பூக்கும் தாவரத் துணைக்குடும்பத்தையும் பபேசியே குடும்பத்தையும் சேர்ந்ததாகும்.
பல இனங்கள் பரவலாக வெப்ப வலயத்தில் ஓக்கிட் மரங்கள் என, குறிப்பாக இந்தியா, இலங்கை, வியட்நாம், தென்கிழக்கு சீனா ஆகிய இடங்களில் பயிரிடப்படுகின்றன.
வெளி இணைப்புகள்
பகுப்பு:மரங்கள்
சின்னமலை (சென்னை)
சின்னமலை (Little Mount) என்பது தமிழ் நாட்டின் சென்னை மாநிலத்தில் சைதாப்பேட்டை வட்டத்தில் அடையாறு ஆற்றின் கரையில் அமைந்த சிறிய குன்று ஆகும். இயேசுவின் பன்னிரு திருத்தூதருள் ஒருவரான புனித தோமா வாழ்ந்து கிறித்தவ மறையைப் பரப்பிய இடங்களுள் ஒன்றாக சின்னமலை கருதப்படுகிறது.
புனித தோமா வரலாற்றோடு இணைந்த மலை
சின்னமலையில் அமைந்த ஒரு சிறு குகையில் புனித தோமா தங்கியிருந்ததாக மரபு. அங்கு அவர் தனிமையில் இறைவேண்டல் செய்வதிலும் கிறித்தவ மறையை மக்களுக்கு போதிப்பதிலும் ஈடுபட்டிருந்ததாகக் கூறப்படுகிறது. மலையில் அமைந்துள்ள சின்ன கோவில் வழியாக அக்குகைக்குள் செல்ல முடியும். அங்கு மக்கள் அமைதியாக அமர்ந்து இறைவேண்டல் நிகழ்த்துகின்றனர்.
குகையின் மறுபுறம் ஒரு வாயில் உள்ளது. புனித தோமா தம்மைத் தாக்க வந்தவர்களின் கைகளிலிருந்து அவ்வாயில் வழியாகத் தப்பியோடியதாக மரபு. அவ்வாயில் முற்றத்தில் பாறையில் காணப்படும் கைத்தடமும் கால்தடமும் தோமையாருடையவை என்று கூறப்படுகிறது.
குகையிலிருந்து சிறிது தொலையில் ஒரு நீரூற்று உள்ளது. அதிசயமாகத் தோன்றிய அந்நீரூற்றில் புனித தோமா தாகம் தணித்ததாக மரபு கூறுகிறது.
ஆரோக்கிய அன்னை கோவில்
ஆரோக்கிய அன்னையைச் சிறப்பிக்கும் வகையில் போர்த்துகீசியர் இப்புனித தலத்தில் 1551ஆம் ஆண்டு ஒரு கோவில் கட்டியெழுப்பினர். பலமுறை புதுப்பிக்கப்பட்ட பிறகும் அப்பழைய கோவிலின் ஒரு பகுதி இன்றும் உள்ளது. இக்கோவிலின் பீடத்தின் இடது புறம் வழியாக புனித தோமா வாழ்ந்த குகைக்குள் நுழைய முடியும்.
மேம்பாட்டுத் திட்டங்கள்
கோவில் பகுதியில் பல மேம்பாட்டுத் திட்டங்கள் நிகழ்ந்துள்ளன. கோவிலின் பின்புறத்தில் திருநாடு (Holy Land) அமைக்கப்பட்டுள்ளது. அங்கே சிலுவைப் பாதை நிலைகளும் செபமாலை நிலைகளும் கட்டி எழுப்பப்பட்டுள்ளன. திருநாட்டில் அமைக்கப்பட்டுள்ள பீடம் இத்தாலியில் செய்யப்பட்டு திருத்தந்தையால் அர்ச்சிக்கப்பட்டதாகக் கூறப்படுகிறது.
பழைய கோவிலுக்கு அருகே ஆராதனைச் சிற்றாலயம், பெரிய கோவில் பக்கத்தில் பங்கு அலுவலகம், திருவிழாக் கொண்டாட்டத்திற்கான மேடை ஆகியவை கட்டப்பட்டுள்ளன.
கோவில் திருவிழா
ஆரோக்கிய அன்னைக் கோவில் திருவிழா ஆண்டுதோறும் இயேவின் உயிர்த்தெழுதல் திருநாளுக்குப் பின்வரும் ஐந்தாம் ஞாயிறு நடைபெறுகிறது. கொடியேற்றத்தோடு தொடங்கும் விழாக் கொண்டாட்டம் நவநாள் சிறப்புகளோடு பத்துநாள்கள் நீடிக்கும். ஒவ்வொரு நாளும் திருப்பலியும் சிறப்பு வழிபாடுகளும் நிகழும். திருவிழா நிறைவின்போது தேர்ப்பவனி கோவிலைச் சுற்றி நிகழும். அதில் பல்லாயிரக் கணக்கான பக்தர்கள் கலந்துகொள்வர். மறுநாள் திருப்பலி நிகழ்த்தப்பட்டு, கொடி இறக்கப்படும்.
ஆரோக்கிய அன்னை கோவில் "திருத்தலம்" (shrine) என்னும் நிலைக்கு உயர்த்தப்பட்டுள்ளது.
திருப்பலி நேரங்கள்
காலை 6:15 திருப்பலி காலை 11:30 திருப்பலி காலை 11:30 திருப்பலி மாலை 5:00 செபமாலை காலை 6:15 ஆராதனை காலை 6:30 திருப்பலி (ஆங்கிலம்) காலை 8:00 திருப்பலி (தமிழ்) காலை 10:00 திருப்பலி (மலையாளம்) காலை 11:30 திருப்பலி (தமிழ்) மாலை 5:00 திருப்பலி (தமிழ்)
கோவில் தொடர்பான பிற நிறுவனங்கள்
மேலும் சின்ன மலையில் அசெம்பிளி ஆப் காட் சபைக் கோவில் உள்ளது.
சின்னமலையில் உள்ள வாழ்பகுதிகள்
சின்னமலையில் மக்கள் வாழ்பகுதிகள் வெவ்வேறு காலங்களின் எழுந்தன. எல்.டி.ஜி. சாலையும் ஆரோக்கிய மாதா நகரும் மிகப் பழமையானவை. தாமஸ் நகர், சிறீநகர் காலனி, ரங்கராசபுரம் ஆகியவை பின்னர் எழுந்தவை. அத்துடன் கன்னிகாபுரம், ராஜ்பவன், கிண்டி மடுவங்கரை, கோதாமேடு, ஜோதியம்மாள் நகர், அரசுப் பண்ணை, சி.ஐ.டி. நகர், வெங்கடாபுரம் என பல பகுதிகள் சின்னமலைப் பங்கின் பகுதிகள்
உணவகங்கள்
வேளச்சேரி சாலையில் அசோக் பவன் உள்ளது. அங்கு சைவ உணவு கிடைக்கிறது. Hotel Heritage-இல் சைவ உணவும் Mount Palace-இல் அசைவ உணவும் கிடைக்கின்றன. Domino's Pizza உணவகம், பொன்னுசாமி உணவகம் போன்றவையும் உள்ளன.
போக்குவரத்து வசதி
சின்னமலை வழியாக சென்னை மாநிலப் பேருந்துகள் எல்லா நேரத்திலும் செல்கின்றன.குறிப்பாக கிண்டி வழியாக செல்லும் பேருந்துகள் அதிகமாக செல்கின்றன
குறிப்புகள்
பகுப்பு:சென்னை பகுப்பு:சென்னையின் புவியியல்
சாத்தனந்தல் ஊராட்சி
சாத்தனந்தல் ஊராட்சி (Sathanandal Gram Panchayat), தமிழ்நாட்டின் விழுப்புரம் மாவட்டத்தில் உள்ள மேல்மலையூர் வட்டாரத்தில் அமைந்துள்ளது. இந்த ஊராட்சி, செஞ்சி சட்டமன்றத் தொகுதிக்கும் ஆரணி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 955 ஆகும். இவர்களில் பெண்கள் 464 பேரும் ஆண்கள் 491 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:விழுப்புரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தமிழர் இசைக்கருவிகள் பட்டியல்
தமிழர் இசைக் கருவிகள் இரு கூறாகப் பிரிக்கப்படுகின்றன. பண்களை இசைக்கத் தகுந்தவற்றைப் பண்ணிசைக் கருவிகள் என்றும் தாளத்தைப் பொருத்தமாகக் குறித்துச் சுவையுடன் ஒலிக்கும் கருவிகளைத் தாளக் கருவிகள் என்றும் குறிப்பிடலாம். மேலும் இசையெழுப்பும் வாயில்களைக் கொண்டு அவற்றை நரம்புக் கருவி, துளைக் கருவி, தோற் கருவி, கஞ்சகக் கருவி எனப் பிரிக்கலாம். அவை மரம், மூங்கில், நரம்பு, கயிறு, தோல் முதலியவற்றால் பல உருவில் செய்யப்பட்டுள்ளன.
இலக்கியத்தில் இசைக்கருவிகளின் பட்டியல்
விண் அதிர் இமிழ் இசை கடுப்ப, பண் அமைத்து திண் வார் விசித்த முழவொடு, ஆகுளி,
நுண் உருக்கு உற்ற விளங்கு அடர்ப் பாண்டில்,
மின் இரும் பீலி அணித் தழைக் கோட்டொடு,
கண் இடை விடுத்த களிற்று உயிர்த் தும்பின்,
இளிப் பயிர் இமிரும் குறும் பரம் தும்பொடு,
நடுவு நின்று இசைக்கும் அரிக் குரல் தட்டை,
கடி கவர்பு ஒலிக்கும் வல் வாய் எல்லரி,
நொடி தரு பாணிய பதலையும், பிறவும்,. என மலைபடுகடாம் என்ற இலக்கியத்தில் தமிழ் இசைக்கருவிகளின் வகைகள் விளக்கப்பட்டுள்ளன.
தோல்கருவிகள்
250px|thumb|[[எக்காளம் ]]
வெளி இணைப்புகள்
பகுப்பு:தமிழர் இசைக்கருவிகள் பகுப்பு:இசைக்கருவிகள்
காந்த அதிர்வு அலை வரைவு
thumb|காந்த அதிர்வு அலை வரைவு முலம் எடுக்கப்பட்ட‌ முழங்கால் பட‌ம் thumb|Para-sagittal MRI of the head, with aliasing artifacts (nose and forehead appear at the back of the head) காந்த அதிர்வு அலை வரைவு அல்லது M.R.I. ஸ்கேன் (Magnetic Resonance Imaging) என்பது சக்தி வாய்ந்த காந்தத்தின் உதவியுடன் கம்ப்யூட்டர் மூலம் திரையில் காண்பது. காந்த அதிர்வு அலை வரைவு (M.R.I. ஸ்கேன்) உதவியுடன் மூளை, தண்டுவடம், நரம்பு, எலும்பு சம்பந்தமான நோய்களின் தன்மைகளை கண்டறியமுடியும். ஆனால் அடிக்கடி இந்தச் சோதனைகள் செய்தால் பாதிப்பு ஏற்படும். அல்ட்ரா சவுண்ட் ஸ்கேனில் பக்க விளைவுகள் இல்லை.
இம்முறை புரோட்டான் படமாக்க முறை (proton imaging ) என்றும் அறியப்படுகிறது.காரணம் புரோட்டான்களே படிமங்களைப் பெற முக்கிய பங்களிக்கிறது.
எம்.ஆர்.ஐ எந்திரத்தின் மூலம் உடற்பிரச்சனைகளை நாம் மிகத் துல்லியமாக கண்டுபிடிக்கலாம். காந்த ஒத்திசைவு படமெடுத்தல் என்பதை ஆங்கிலத்தில் மேக்னடிக் ரெசொனென்ஷ் இமேஜிங்க் என்று கூறுவதால் இந்த இயந்திரத்தை எம்.ஆர்.ஐ என்று அழைக்கிறோம். இதை மருத்துவமனையில் நோயாளிகளை ஸ்கேன் செய்ய பயன்படுத்துகிறார்கள். உடலிலுள்ள சில காயங்களை வெறுங்கண்ணால் காண முடியாது. அவ்வாறு கண்டுபிடிக்க முடியாத காயங்களை மிகைப்படுத்தி பார்க்க எம்.ஆர்.ஐ ஸ்கேன் உதவுகிறது. எம்.ஆர்.ஐ மூலம் மூளை கட்டி, மூட்டு வலிகள் மற்றும் மாரடைப்பு போன்ற பெரும் வியாதிகளையும் கூட நம்மால் கண்டுபிடிக்க முடியும். எனவே சில கண்டுபிடிக்க முடியாத தீவிர நோய்களைக் கண்டுபிடிக்க எம்.ஆர்.ஐ பேருதவி புரிகிறது. காந்த அதிர்வு அலை வரைவு அணுக்கரு காந்த ஒத்திசைவைப் பயன்படுத்தியே கணனியில் படங்களைத் தோற்றுவிக்கின்றன.
எம்.ஆர்.ஐ இயந்திரத்தின் செயல்பாடு
எம்.ஆர்.ஐ இயந்திரம் பெரிதான உருளையின் வடிவம் கொண்டது. ஒரு குழாயைச் சுற்றி காந்தம் இருப்பது போல எம்.ஆர்.ஐ இயந்திரம் உள்ளது. இந்த காந்தங்களால் வலுவான காந்த புலம்(strong magnetic field) அமைகிறது. அடுத்ததாக இந்த காந்தத்துக்குள் நுழையக் கூடிய நகர்கின்ற படுக்கை இருக்கும். இதனால், நோயாளி இந்த படுக்கையின் மேல் படுத்து கொண்டால், காந்த குழாய்குள் நகர்த்தப்படுவார். அதற்கு பிறகு பிரச்சனையைப் பொறுத்து, எந்த பகுதி ஸ்கேன் செய்யப்படுகிறதோ, அங்கு சுருள்(coil) ஒன்று சருக்கி விடப்படுகிறது. இந்த சுருள் மிக முக்கியமான பகுதி, ஏனென்றால் இது தான், பின்னர் பதப்படுத்த போகும் காந்த ஒத்ததிர்வு சமிக்ஞைகளை(MR signals) பெற்று கொள்கிறது. நம் உடலிலுள்ள மென்மையான திசுக்களில் நிறைய தண்ணீர் மூலக்கூறுகள் உள்ளன. காந்தம் தண்ணீர் மூலக்கூறுகளிலுள்ள புரோட்டான்கள் மேல் தன் ஆற்றலை செலுத்தும். இந்த புரோட்டான்களில் காந்தத்தன்மையால் சில விளைவுகள் தோன்றும். நாம் மின்சாரத்தை இயந்திரத்திலுள்ள கம்பி சுழல்களில் பாய்ச்சும் போது மிக வலுவான காந்த புலம் உருவாகும். இந்த புலமானது ரேடியோ கதிர்கள் இருக்கும் இடத்தில் உருவாகிறது. எனவே, நாம் வெவ்வேறு பகுதிகளுக்கு நகர்கயில் வெவ்வேறு சமிக்ஞைகள் உருவாகின்றன மற்றும் இந்த சமிக்ஞைகள் ரேடியோ கதிர்களால் தாக்கப்பட்டு, பின் கணினியால் பக்குவப்படுத்தப் படுகின்றன. ரேடியோ கதிர்களிலிருந்து வரும் அனைத்து சமிக்ஞைகளும் கணினியால் படமாக மாற்றப்பட்டு நமக்கு கொடுக்கப்படுகிறது. ஆனால் சமிக்ஞைகளை முதலில் பெறுவது ஸ்கேனர். ஸ்கேனர் தான் சமிக்ஞைகளைப் பக்குவப்படுத்தி கணினிக்கு கொடுக்கிறது. பின்னர் கணினி படத்தை உருவாக்குகிறது. மேலும் தண்ணீரிலுள்ள ஹைட்ரஜன் அணுக்கள் (புரோட்டான்கள்) நம் உடலிலுள்ள தண்ணீரிலும் உள்ளன. இந்த அணுக்களை எம்.ஆர்.ஐ ஸ்கேன் திசுக்களை படமாக்க மூல உதவியாக உள்ளது.
சாதக பாதகங்கள்
காந்த அதிர்வு அலை வரைவு உடலில் ஏற்படும் கோளாறுகளைக் கண்டறிய உதவுகின்றது. ஆனால் இவற்றை எக்ரே மூலம் பார்க்க முடியாது. இது வலியை ஏற்படுத்தாது. எக்-ரேயால்(x-ray) ஏற்படும் பக்கவிளைவுகள் இவ்வியந்திரத்தால் ஏற்படாது.
காந்த அதிர்வு அலை வரைவு எனப்படும் மருத்துவ செயல்முறை மிகவும் விலைஉயர்ந்தது. இதனைப் பயன்படுத்துவதன் சிறுநீரகத்தில் பல்வேறு மோசமான பக்கவிளைவுகள் ஏற்படும்.
வரலாறு
1952 ஆம் ஆண்டில் ஹேர்மன் கார் (Herman Carr) என்னும் மருத்துவர், எம்.ஆர்.ஐ இயந்திரத்தின் ஒரு பரிமாணப் படத்தை வரைந்து ஹார்வர்ட் இளநிலை ஆய்வில் அறிக்கைப்படுத்தினார்.
இவற்றையும் பார்க்கவும்
பகுப்பு:மருத்துவப் படிமவியல் பகுப்பு:மருத்துவக் கருவிகள் பகுப்பு:அமெரிக்கக் கண்டுபிடிப்புகள் பகுப்பு:கடுங்குளிரியல் பகுப்பு:20-ஆம் நூற்றாண்டுக் கண்டுபிடிப்புகள்
அரசியல் நாடகம்
ஆரன் சோர்க்கின், ராபர்ட் பென் வாரன், செர்கீ ஐசென்ஸ்டைன், பெர்தோல்ட் பிரெக்ட், இழான் பவுல் சார்த்ர, கேரில் சர்ச்சில் மற்றும் பெடரிக்கோ கார்சியா லோர்க்கா ஆகியோர் அரசியல் சார்ந்த கதை எழுதுபவர்கள் ஆவார்.
தமிழ் திரைப்படத்துறையில் அரசியல் சார்ந்த அரசியல், அமைதிப்படை, ஆய்த எழுத்து, எல். கே. ஜி,  என். ஜி. கே, சகுனி போன்ற பல திரைப்படங்கள் வெளியாகியுள்ளது. அரசியல்ல இதெல்லாம் சாதாரணமப்பா என்ற ஒரு தொடரும் புதுயுகம் தொலைக்காட்சியில் ஒளிபரப்பானது என்பது குறிப்பிடத்தக்கது.
பாதிரிப்பட்டி மாரியம்மன் கோயில்
பாதிரிப்பட்டி மாரியம்மன் கோயில் தமிழ்நாட்டில் கரூர் மாவட்டம், பாதிரிப்பட்டி என்னும் ஊரில் அமைந்துள்ள அம்மன் கோயிலாகும்.
கோயில் அமைப்பு
இக்கோயிலில் மாரியம்மன் சன்னதியும், விநாயகர் உபசன்னதியும் உள்ளன. இக்கோயிலில் ஒரு கோபுரம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
பகுப்பு:கரூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சி. வி. இராசேந்திரன்
'''சி. வி. இராசேந்திரன்''' (இறப்பு: ஏப்ரல் 1, 2018) ஓர் இந்தியத் திரைப்படத் தயாரிப்பாளர் மற்றும் இயக்குநர் ஆவார். தமிழ், தெலுங்கு, மலையாளம், கன்னடம், இந்தி மொழித் திரைப்படங்களில் பணியாற்றியுள்ளார். இவர் முன்னணி தமிழ்த் திரைப்பட இயக்குநர்களில் ஒருவரான ஸ்ரீதரின் சகோதரர் ஆவார்.
வெளி இணைப்புகள்
பகுப்பு:தமிழ்த் திரைப்பட இயக்குநர்கள் பகுப்பு:கன்னடத் திரைப்பட இயக்குநர்கள் பகுப்பு:தெலுங்குத் திரைப்பட இயக்குநர்கள் பகுப்பு:மலையாளத் திரைப்பட இயக்குநர்கள் பகுப்பு:இந்தியத் திரைப்பட இயக்குநர்கள் பகுப்பு:2018 இறப்புகள் பகுப்பு:தமிழ்த் திரைப்படத் தயாரிப்பாளர்கள்
நோ கண்ட்ரி பார் ஓல்ட் மென் (திரைப்படம்)
கதைசுருக்கம்
படம் 1970களில் நடப்பது போல தொடங்குறது.
ஆன்டன் சிகுர் மூன்று தலைமுறையாக ஷெரிஃப் பதவியில் இருக்கும் எட் டாம் பெல் கடந்த கால நினைவுகளை விவரிப்பதாக படம் தொடங்குகிறது. ஆன்டன் சிகுர் ஹிட்மேன் என்றழைக்கப்படும் கூலிப்படையை சேர்ந்தவன். ஒரு ஷெரீஃபை கொல்கிறான், பின்னர் ஷெரீஃபின் வண்டியை எடுத்துகொண்டு செல்லும்போது நெடுஞ்சாலையில் ஒரு பயணியின் வண்டியை வழிமறித்து அவருடைய வண்டியை அபகரிக்கிறான்.
எடுத்து வந்த பணத்தை அந்த பையுடன் வீட்டிலேயே மறைத்து வைக்கிறார். அன்றிரவு உறக்கம் வராமல் தவிக்கும் லெவ்லீன் மாஸ் அன்று காலை தன்னிடம் தண்ணீர் கேட்டு கெஞ்சிய அந்த கடத்தல்காரனுக்கு தண்ணீர் எடுத்து செல்லும் பொருட்டு இரவில் வீட்டிலிருந்து கிளம்புகிறார். கிளம்பும்போது தன் மனைவியிடம்(கார்லா) ஒருவேளை தான் வரவில்லையெனில் அந்த பணத்துடன் வேறு எங்காவது சென்று வாழும்படிக்கு கூறுகிறார். பின்னர் காலை தான் பணத்தை எடுத்த பாலைவனப்பகுதிக்கு செல்கிறார். அங்கு சென்றதும் ஏதோ தவறுதலாக நடப்பதை உணரும் மாஸ் அங்கிருக்கும் சூழ்நிலையினை முழுவதும் புரிந்து கொள்ளும் முன் அந்த கடத்தல் கும்பலினை சேர்ந்த வேறு சிலரால் தாக்கப்படுகிறார். அந்த கும்பலிடம் இருந்து ஒரு வழியாக குண்டடிபட்ட நிலையில் தப்பிக்கிறார் மாஸ். அங்கிருந்து தப்பி அந்த பாலைவனப்பகுதியில் செல்லும் ஒரு சாலையின் ஓரம் அவ்வழி செல்லும் எதாவது ஒரு வாகனத்தில் ஏறி தப்பி செல்லும் நோக்குடன் அங்கு காத்திருக்கிறார்.
ஆன்டன் சிகுரின் தனித்தன்மை அடுத்த காட்சியில் திரைக்கதை ஆன்டன் சிகுரிடம் திரும்புகிறது. அவர் ஒரு வாகன எரிபொருள் நிரப்பும் நிலையத்தில் இருக்கிறார். அங்கிருப்பவரிடம் பேசிகொண்டிருக்கையில் அவரிடம் நிறைய கேள்விகளை கேட்கிறார் பின்னர் ஒரு தருணத்தில் ஒரு நாணயத்தை சுட்டிபோட்டு தலை வேண்டுமா அல்லது பூ வேண்டுமா என்று கேட்கிறார். முதலில் ஒன்றும் புரியாமல் விழிக்கும் அந்த நபர் தலை விழுமாறு பந்தயம் கேட்கிறார். அவர் கேட்டவாறே தலையும் விழுகிறது. அவரிடமே அந்த நாணயத்தை கொடுத்து இதை வைத்துகொள்ளுங்கள் நீங்கள் பாக்கியவான் இது உங்களுடைய யோகம் தரும் நாணயம் என்று சொல்லி விடை பெறுகிறார்.
மீண்டும் திரைக்கதை மாஸ் இருக்குமிடத்திற்கு செல்கிறது. மாஸ் தனது வீட்டில் கடத்தல்காரர்களிடம் இருந்து எடுத்து வந்த இயந்திர துப்பாக்கியை எடுத்துகொண்டு தான் குண்டடிபட்ட காயங்களுக்கு தானே வைத்தியம் செய்து கொள்கிறார். அவர் தனது மனைவியிடம் தான் கொண்டு வந்த இரண்டு மில்லியன் டாலர் பணத்தை எடுத்துகொண்டு அவளது அம்மாவிடம் சென்றுவிடும்படிக்கு பணிக்கிறார். முதலில் ஆட்சேபிக்கும் அவர் மனைவி பின்னர் ஒருவழியாக சம்மதித்து கிளம்ப ஆயத்தமாகிறார்.
இவ்வேளையில் தனது மாமவை சந்தித்து தான் தோற்றுவிட்டதாக டாம் புலம்புகிறார், தான் வேலையிலிருந்து ஓய்வு பெறப்போவதாகவும் கூறுகிறார். டாமிம் மாமா அவரை தேற்றி திருப்பி அனுப்புகிறார். அடுத்த காட்சியில் கார்லா தனது அம்மாவின் இறுதி சடங்கில் கலந்துவிட்டு வீடு திரும்புவதாக அமைகிறது. அங்கு அவளது வருகைக்காக சிகுர் காத்திருக்கிறான் அவனிடம் பணம் ஏதும் தன்னிடம் இல்லையெனவும், இன்று தான் தனது அம்மாவின் இறுதி சடங்கை முடித்ததாகவும் அதற்குக்கூட தன்னிடம் பணமில்லை எனவும் கார்லா கூறுகிறாள். மேலும் சிகுர் தன்னை கொல்வதற்கு என்று எந்த முகாந்த்திரமும் இல்லையெனவும் கூறுகிறாள். பதிலுக்கு சிகுர் தனக்கு எந்த முகாந்திரமும் இல்லையென்றாலும் தான் "அவளது கணவருக்கு வாக்கு கொடுத்துவிட்டதாக" கூறுகிறான். ஒன்று புரியாமல் விழிக்கும் கார்லாவிடம், தான் அவளது கணவரிடம் பணமா, அல்லது குடும்பமா என பேரம் பேசியபோது மாஸ் பணத்தை தேர்ந்தெடுத்ததால். அவனிடம் கூறிய வார்த்தையின் படிக்கு தான் கார்லாவாகிய உன்னை கொல்ல வேண்டிய கட்டாயம் இருப்பதாக கூறுகிறான். கார்லா தனக்கு உயிர்பிச்சை தரும்படி சிகுரிடம் கெஞ்சுகிறாள். என்ன செய்வதென தெரியாத சிகுர் படத்தின் ஆரம்பத்தில் எரிபொருள் நிரப்பும் நிலையத்திலிருந்த நபரிடம் கேட்டதைப்போல ஒரு நாணயத்தை சுட்டிபோட்டு பூவா அல்லது தலையா என கேட்கிறான் ஆனால் கார்லா கடைசி வரை எதும் சொல்லவில்லை. அவளது வீட்டை விட்டு வெளியேறும் சிகுர் தனது மகிழ்வுந்தில் செல்லும் பொழுது ஒரு விபத்தில் சிக்கி காயமடைகிறான். அந்த சாலையில் விளையாடும் சிறுவர்களிடம் சிறிது பணம் கொடுத்து அவரில் ஒருவரது மேல்சட்டையை மட்டும் வாங்கி த்னக்கு காயம் பட்ட கைக்கு கட்டுபோட்டு கொண்டு அங்கிருந்து சென்றுவிடுகிறான்.
''கார்மாக் மெக்கார்த்தி என்பவரது நோ கன்ட்ரி ஃபார் ஓல்ட் மென் எனும் நாவலை தழுவியே இப்படம் எடுக்கபட்டுள்ளது. இப்படத்தில் வரும் ஆன்டன் சிகுர் என்கிற கதாபாத்திரத்தின் நாணயம் சுண்டுதல், கதவுகளை உடைக்கும் வாகு, மற்றும் தொலைபேசியில் பேசும்பொழுது காலில் ரத்தம் படாம காலை நகர்த்தும் பாங்கு என பார்த்து பார்த்து இயக்கப்பட்டுள்ளது. ஆனால் மெக்கார்த்தி எழுதிய புதினத்தில் அனைத்துகாட்சிகளும் ஷெரிஃப் எட் டாம் பெல் விவரிப்பதாக அவரை மைய்யப்படுத்தியே இருக்கும்.''
வெளி இணைப்புகள்
பகுப்பு:ஆங்கிலத் திரைப்படங்கள் பகுப்பு:2007 திரைப்படங்கள் பகுப்பு:சிறந்த திரைப்படத்திற்கான அகாதமி விருதை வென்ற திரைப்படங்கள் பகுப்பு:பாஃப்டா விருதினை வென்ற திரைப்படங்கள் பகுப்பு:அமெரிக்கத் திரைப்படங்கள்
திடம்பு நிருதம்
திடம்பு நிருதம் (Thidambu Nritham) (திடம்பு - கடவுள் சிலை; நிருதம் - நாட்டியம்) என்பது இந்தியாவின் கேரள ‌மாநிலத்தில் வடக்கு மலபார் பகுதிகளில் உள்ள இந்து ஆலயங்களில் நம்பூதிரிப் பிராமணர்களால் ஆடப்படும் ஒரு வகை பாரம்பரிய நடனம். தலையில் வழிபாட்டுக் கடவுளின் சிலையை வைத்துக் கொண்டு ஆடப்படுவது இந்நடனத்தின் குறிப்பிடத்தக்க ஆகும்.
பொதுவாக இந்த நடனத்தைப் பதின்மர் ஆடுவர். தலையில் வைத்திருக்கும் கடவுள் சிலை அவசியம் அலங்கரிக்கப்பட்டு இருக்க வேண்டும்.
பகுப்பு:கேரள இந்துக் கோயில்கள் பகுப்பு:கேரளப் பண்பாடு பகுப்பு:கேரளக் கலைகள் பகுப்பு:கேரள நடனங்கள்
அகாசி கைக்ஜோ
அகாசி கைக்ஜோ பாலம் உலகின் மிக நீளமான தொங்கு பாலங்களில் ஒன்றாகும். இந்த பிரமாண்டமான பாலத்திற்கு (Pearl Bridge) பவள பாலம் என்ற மற்றய பெயரும் உண்டு. யப்பான் நாட்டின் முதன்மை நிலப்பகுதியிலுள்ள அகாசி (Akashi) பிரதேசத்தினையும் அவாஜி (Awaji) தீவினையும் இணைப்பதற்காக அகாசி நீரிணை (Akashi Strait) மேலாக இந்த பாலமானது கட்டப்பட்டுள்ளது.
பலவருட திட்டமிடலின் பின்னர் 1986 ம் மே மாதம் தொடங்கிய கட்டுமான வேலைகள் 1998 ம் ஏப்பிரல் 5 இல் முடிவுற்றது (12 வருடங்கள்). ஆரம்பத்தில் தொடர்வண்டி (Rail) பாதையும் அமைப்பதாக இருந்த போதிலும் பூர்த்தியான பாலம் கார்களுக்கான 3 வழி (போக, வர மொத்தம் 6 வழி) பாதைகளை மட்டும் கொண்டுள்ளது. கடும் சூறை காற்றிற்கும் நிலநடுக்கத்திற்கும் (அதிகம் 8.5 அதிர்வு) தாக்குப் பிடிக்கும் வண்ணமாக மிக சிறந்த கட்டுமான தொழில் நுட்பத்தினையும் கொண்டு "அகாசி கைக்ஜோ" பாலம் உருவாக்கப்பட்டுள்ளது. 1986 ம் வருடம் தொடங்கி நடைபெற்ற "அகாசி கைக்ஜோ" கட்டுமானத்தின் போது 1995 ஜனவரி 17 ம் திகதி பூமியதிர்ச்சி (7.2 அதிர்வு) தாக்கியது. பூமி அதிர்ச்சி (நிலநடுக்கம்) காரணமாக கட்டுமானத்தில் எந்த பாதிப்பும் இல்லாத போதிலும் பாலத்தின் நீளம் ஒரு மீற்றர் அளவினால் அதிகரித்து விட்டது ஆச்சரியமான விடையம். அதாவது முதன்மை தூண்களின் இடைவெளி 1990 மீற்றர் நீளத்திலிருந்து 1991 மீற்றராக அதிகரித்தது.
விட்டவிடாகை பிடாரியம்மன் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. ஆடி, [[தை மாதம்]] முக்கிய திருவிழா நடைபெறுகிறது.
மேற்கோள்கள்
பகுப்பு:காஞ்சிபுரம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஆண்டின் சிறந்த வானியல் புகைப்படக்கலைஞர்
கிரிசு இலிண்டோட், யான்கல்சாவ், மாரெக் குக்குலா மற்றும் உல்ப்காங் தில்மான்சு ஆகியோரின் பெயர்கள் 2016 ஆம் ஆண்டிற்கான போட்டியின் நடுவர் பெயர்பட்டியலாக அறிவிக்கப்பட்டுள்ளது
ஒட்டுமொத்த வெற்றியாளர்
2015 – சாசெண்டாலென் சமவெளியின் முழுகிரகணம் – மார்ச்சு 2015 நிகழ்ந்த சூரிய கிரகணம் - உலூக் யாமெட்டின் வான் காட்சித் தோற்றம்
மேற்கோள்கள்
.
பகுப்பு:வானியல் பகுப்பு:புகைப்படக் கலைஞர்கள் பகுப்பு:வானொளிப்படவியல்
பட்டினப்பாக்கம் (திரைப்படம்‌‌)
பட்டினப்பாக்கம்  ஒரு இந்திய தமிழ் திகில் திரைப்படம். இத்திரைப்படத்தில் கலையரசன் மற்றும் அனஸ்வரகுமார் முன்னணி வேடங்களில், சாயா சிங் மற்றும் ஜான் விஜய் ஆதரவு பாத்திரங்களில் நடித்திருந்தனர். படம் நவம்பர் 23, 2018 அன்று வெளியிடப்பட்டது.
தயாரிப்பு
புதுமுக இயக்குனர் ஜயாதேவ், நடிகை பாவனாவின் சகோதரர் ஆவார். இப்படத் தயாரிப்பு இருமுறை தடைபட்டது. முதலில் கலையரசன் நடிகர் கபாலி படத்தினாலும், இரண்டாவதாக சென்னையில் வெள்ளத்தாலும் தடைப்பட்டது.
இசையமைப்பு
பாடல்கள் மற்றும் பின்னணி இசை செய்திருந்தவர் இசான்தேவ் ஆவார்.
நல்லையா குமரகுருபரன்
ஆதவன் ஆகாஷ் நல்லையா குமரகுருபரன் (Adawan Akash Nalliah Kumaraguruparan) இலங்கைத் தமிழ் அரசியல்வாதியும், கணக்காளரும், முன்னாள் மாகாணசபை உறுப்பினரும் ஆவார். இவர் சனநாயகத் தேசிய முன்னணியின் தலைவராவார்.
வாழ்க்கைச் சுருக்கம்
குமரகுருபரன் முத்துத்தம்பி நல்லையா, சகுந்தலா (முன்னாள் இலங்கை சட்டவாக்கப் பேரவை உறுப்பினர் த. மு. சபாரத்தினத்தின் மகள்) ஆகியோருக்கு பிறந்தார். ஆரம்பக் கல்வியை யாழ் வைத்தீஸ்வர வித்தியாலயம், யாழ்ப்பாணம் இந்துக் கல்லூரி ஆகியவற்றில் பயின்று, பின்னர் இந்தியாவில் கணக்கியலில் டிப்புளோமா பட்டம் பெற்றார்.
அரசியலில்
குமரகுருபரன் அகில இலங்கைத் தமிழ்க் காங்கிரஸ் கட்சியின் சார்பில் 1989 நாடாளுமன்றத் தேர்தலில் யாழ்ப்பாண மாவட்டத்தில் போட்டியிட்டு நாடாளுமன்றத்திற்குத் தெரிவாகவில்லை. 1994 நாடாளுமன்றத் தேர்தலில் சுயேட்சைக் குழுவில் கொழும்பு மாவட்டத்தில் போட்டியிட்டும் தெரிவாகவில்லை.
2000 சனவரியில் இவர் அகில இலங்கைத் தமிழ் காங்கிரசு கட்சியின் பொதுச் செயலாளராகத் தேர்ந்தெடுக்கப்பட்டார். பின்னர் அக்கட்சியின் மூத்த துணைத் தலைவரானார்.
2004 மே மாதத்தில் மனோ கணேசன் தலைமையிலான ஜனநாயக மக்கள் முன்னணியில் சேர்ந்தார். அக்கட்சியின் சார்பில் 2004 மாகாணசபைத் தேர்தலில் கொழும்பு மாவட்டத்தில் போட்டியிட்டுத் தெரிவாகவில்லை. பின்னர் இவர் 2006 உள்ளூராட்சித் தேர்தலில் இக்கட்சியின் சார்பில் போட்டியிட்டு கொழும்பு மாநகர சபை உறுப்பினரானார். குமரகுருபரன் சனநாயக மக்கள் முனன்ணியின் பொதுச் செயலாலராக நியமிக்கப்பட்டார்.
குமரகுருபரன் 2009 மாகாணசபைத் தேர்தலில் சனநாயக மக்கள் முன்னணியின் சார்பில் ஐக்கிய தேசிய முன்னணியின் வேட்பாளராக கொழும்பு மாவட்டத்தில் போட்டியிட்டு மேல் மாகாணசபை உறுப்பினராகத் தேர்ந்தெடுக்கப்பட்டார். 2010 நாடாளுமன்றத் தேர்தலில் ஐதேமு வேட்பாளராக கொழும்பு மாவட்டத்தில் போட்டியிட்டுத் தெரிவாகவில்லை. 2014 மாகாணசபைத் தேர்தலில் ஜனநாயக மக்கள் முன்னணியின் வேட்பாளராக கொழும்பில் போட்டியிட்டுத் தோல்வி அடைந்தார். இதன் பின்னர் இவர் சனநாயக மக்கள் முன்னணியின் தலைவர்களுடன் ஏற்பட்ட பிணக்கினால் அக்கட்சியில் இருந்து விலக்கப்பட்டார்.
இதன் பின்னர் சனநாயகத் தேசிய முன்னணி என்ற பெயரில் ஒரு புதிய கட்சியை இவர் ஆரம்பித்தார். 2015 நாடாளுமன்றத் தேர்தலில் மகிந்த ராசபக்சவின் தலைமையிலான ஐக்கிய மக்கள் சுதந்திரக் கூட்டணியின் வேட்பாளராக கொழும்பு மாவட்டத்தில் போட்டியிட்டுத் தோல்வியடைந்தார்.
மேற்கோள்கள்
பகுப்பு:இலங்கைத் தமிழ்க் காங்கிரசுக் கட்சி அரசியல்வாதிகள் பகுப்பு:வாழும் நபர்கள் பகுப்பு:இலங்கை மாகாண சபை உறுப்பினர்கள் பகுப்பு:யாழ்ப்பாணத்து நபர்கள் பகுப்பு:இலங்கை இந்துக்கள் பகுப்பு:இலங்கைத் தமிழ் அரசியல்வாதிகள் பகுப்பு:ஐக்கிய மக்கள் சுதந்திரக் கூட்டணி அரசியல்வாதிகள் பகுப்பு:கொழும்பு மாவட்ட நபர்கள் பகுப்பு:யாழ்ப்பாணம் இந்துக் கல்லூரியின் பழைய மாணவர்கள்
நெப்ரா வான் தட்டு
நெப்ரா வான் தட்டு என்பது சுமார் 30 சென்டி மீட்டர் (11+3⁄4 அங்குலம்) விட்டம் மற்றும் 2.2 கிலோ கிராம் (4.9 எல்பி) எடை கொண்ட ஒரு வெண்கல வட்டு ஆகும். நீலம்-பச்சை நிறக் களிம்பு ஏறிய இத்தட்டில், தங்கத்தால் மெருகூட்டப்பட்ட சூரியன் அல்லது முழுநிலவு, ஒரு சந்திர பிறை, நட்சத்திரங்கள் மற்றும் 7 நட்சத்திரக் கூட்டம் மற்றும் கதிர்திருப்பதைக் குறிக்கும் இரு புறங்களிலும் லாட வடிவங்களும் கொண்டது. இத்தட்டின் பின்புறத்தில் வாட்கள், கத்திகள், கோடாரிகள் மற்றும் வளையல்களின் உருவங்கள் உள்ளது.
வெண்காலத்தைச் சேர்ந்த இந்த நெப்ரா வான் தட்டு கிமு 1600 - கிமு 1560 இடைப்பட்ட காலத்தைச் சேர்ந்தது. நெப்ரா வான் தட்டு தொல்பொருள் ஜெர்மனி நாட்டின் நெப்ரா எனும் தொல்லியல் களத்தில் 1999-ஆம் ஆண்டில் கண்டுபிடிக்கப்பட்டது. நமது பூமி, சந்திரன், சூரியன் மற்றும் நட்சத்திரங்களைக் கொண்ட பால்வெளி மண்டலத்தைக் காட்டும் நெப்ரா வான் தட்டு, அகழாய்வில் கண்டெடுக்கப்பட்ட முதல் வானியல் தொல்பொருள் ஆகும்.
வடக்கு சமர், பிலிப்பீன்சு
வடக்கு சமர் (Northern Samar) என்பது பிலிப்பீன்சின் விசயாசின், கிழக்கு விசயாசுப் பிராந்தியத்தில் அமைந்துள்ள ஆறு மாகாணங்களில் ஒன்றாகும். இதன் தலைநகரம் கட்டர்மன் ஆகும். இம்மாகாணம் 1965 ஆம் ஆண்டில் ஸ்தாபிக்கப்பட்டது. இதன் தற்போதைய மாகாண சபை ஆளுநர் ''ஜோஸ் எல். ஓங், ஜேஆர்.'' (Jose L. Ong, Jr) ஆவார். இதன் மொத்த நிலப்பரப்பளவு 3,692.93 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக வடக்கு சமர் மாகாணத்தின் சனத்தொகை 632,379 ஆகும். மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 34ஆம் மாகாணமாகவும் சனத்தொகையின் அடிப்படையில் 46ஆம் மாகாணமாகவும் காணப்படுகின்றது. இம்மாகாணத்தில் 569 கிராமங்களும், 24 மாநகராட்சிகளும் உள்ளன. அத்துடன் இம்மாகாணத்தில் தகலாகு, ஆங்கிலம் உள்ளடங்கலாக ஆறு பிரதான மொழிகள் பேசப்படுகின்றன. தேசிய புள்ளிவிபரத் திணைக்களத்தினால் இம்மாகானமானது இரண்டாம் தர மாகாணமாக வகைப்படுத்தப்பட்டுள்ளது. இமாகாணத்தின் 65% ஆன மக்கள் நாட்டுப்புற மக்களாவார்.
நெப்ரா வான் தட்டு
வெளி இணைப்புகள்
பகுப்பு:தொல்பொருட்கள் பகுப்பு:செருமனி
வடக்கு சமர், பிலிப்பீன்சு
வெளி இணைப்புகள்
அதிகாரபூர்வ இணையத்தளம்
பகுப்பு:பிலிப்பீன்சின் மாகாணங்கள்
நங்கநல்லூர் இலட்சுமி நரசிம்ம நவநீத கிருஷ்ணன் கோயில்
நங்கநல்லூர் இலட்சுமி நரசிம்ம நவநீத கிருஷ்ணன் கோயில் தமிழ்நாட்டில் காஞ்சிபுரம் மாவட்டம், நங்கநல்லூர் என்னும் ஊரில் அமைந்துள்ள ராமர் கோயிலாகும்.
அமைவிடம்
கடல் மட்டத்திலிருந்து சுமார் 41 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 12°58'19.3"N, 80°11'02.6"E (அதாவது, 12.972022°N, 80.184059°E) ஆகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் பாஞ்சராத்திர முறைப்படி மூன்று காலப் பூசைகள் நடக்கின்றன. மாசி மாதம் பிரமோற்சவம்-10 முக்கிய திருவிழாவாக நடைபெறுகிறது. வைகாசி மாதம் நரசிம்மர் ஜெயந்தி திருவிழாவாக நடைபெறுகிறது.
மேற்கோள்கள்
பகுப்பு:காஞ்சிபுரம் மாவட்டத்திலுள்ள ராமர் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
என் மகன் (1945 திரைப்படம்)
1974 இல் இதே பெயரில் வெளிவந்த திரைப்படத்தைப் பற்றிய கட்டுரைக்கு என் மகன் (1974 திரைப்படம்) கட்டுரையைப் பார்க்க.
என் மகன் 1945 ஆம் ஆண்டு வெளிவந்த தமிழ்த் திரைப்படமாகும்.ஆர். எஸ். மணி இயக்கத்தில் வெளிவந்த இத்திரைப்படத்தில் என். கிருஷ்ணமூர்த்தி, டி. பாலசுப்பிரமணியம் மற்றும் பலரும் நடித்திருந்தனர். அன்றைய ஆங்கில அரசின் வேண்டுகோளுக்கு இணங்க கோவை சென்ட்ரல் ஸ்டூடியோஸ் தயாரித்து வெளியிட்டத் திரைப்படம்.
கதைச் சுருக்கம்
சென்னைக்கு அருகிலுள்ள ஒரு கிராமத்தைச் சேர்ந்த மூர்த்தி முதலியாரின் மகன் செல்வம் கல்லூரியில் படிக்கிறான். அப்பா மூர்த்தி செல்வத்தின் திருமணத்திற்கு ஏற்பாடு செய்கிறார். அப்பா ஏற்பாடு செய்துள்ள பெண் தனது காதலி விமலா தான் என்பது செல்வத்துக்குத் தெரியாது. விமலாவுக்கும் அப்படியே தனக்கு வரப்போகும் மாப்பிள்ளை செல்வம்தான் என்று இருவரும் வழ்கையில் வெறுப்படைந்து விமலா "ஆல் இந்தியா நர்ஸிங் சர்வீஸ்" பயிற்சிக்கு போகிறாள், "இந்தியன் ஏர்போர்ஸில்" சேருகிறான். சப்பானியர் ஆக்கிரமிப்பிலிருந்து பர்மாவை விடுவிக்க இந்திய விமானப்படை போகிறது. போரில் செல்வம் படுகாயமடைகிறான். போர்முனையில் மருத்துவச் சிகிச்சை முகாமில் விமலாவை சந்திக்கிறான். அவர்கள் காதல் நிறைவேறுகிறது.
மேற்கோள்கள்
பகுப்பு:1945 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள்
பெரிய நாணல்
வகைப்பாடு
தாவரவியல் பெயர்	:      ஆருண்டோ டோனக்ஸ் (Arundo donax)
குடும்பம்		:	கிராமினேசியீ
செடியின் அமைவு
புல்களில் மிகவும் உயரமாக வளரக்கூடிய புல் ஆகும். இது 20 அடியும், அதற்கு மேலும் வளரக்கூடியது. இது பார்ப்பதற்கு மூங்கில் போன்று இருக்கும். இதன் தண்டு மரம் போல் தடிமனாக இருக்கும். இது ஈரம் நிறைந்த பகுதிகளில் நன்கு வளர;கின்றன. இதனுடைய பு+க்கள் இறகு போன்று மிகவும் அழகாகவும் இளம் சிவப்பு நிறத்தில் இருக்கும். இப்புல்லை அழகு புல்லாக வளர்க்கிறார்கள். இதை அழகு நாணல்புல் என்றும் அழைப்பார்கள். இது நியூசிலாந்து நாடுகளில் வளர்கிறது. புல் சாதியில் 400- சாதிகளும், 500- இனங்களும் உள்ளன. இவைகளில் இதுவே அதிகமான உயரம் வளரக்கூடியது.
மேற்கோள்
பகுப்பு:தாவரவியல் பகுப்பு:விழுப்புரம் மாவட்ட ஆசிரியர்கள் தொடங்கிய கட்டுரைகள்
கங் (இசைக்கருவி)
கங் (Hang) எஃகால் ஆன தாள இசைக்கருவி. பறக்கும் தட்டைப் போன்ற வடிவம் உடையது. கையால் தட்டப்படுகின்றது. இந்த தாள இசைக்கருவி ஃபீலிக்சு ரோனர் (Felix Rohner) மற்றும் சபீனா ஸ்கேரெர் (Sabina Schärer) (PANArt Hangbau AG) ஆகியோரால் சுவிட்சர்லாந்தில் 2000ம் ஆண்டு உருவாக்கப்பட்டது.
வெளி இணைப்பு
பகுப்பு:தாள இசைக்கருவிகள்
புறநானூறு பிற்சேர்க்கை
புறநானூறு 400 பாடல்கள் கொண்ட தொகுப்புநூல். இதில் 267, 268 எண்ணுள்ள பாடல்கள் இல்லை. பின் வரும் பாடல் ஔவையார் பாடியது என்னும் குறிப்புடன் உள்ளது. இது ஔவையார் பாடியது என்னும் குறிப்புடன் 269ஆம் பாடலாகக் கொள்ளத்தக்க தகுதி கொண்டது. எனவே இந்தப் பாடலை அதன் பிற்சேர்க்கைப் பட்டியலில் வைக்கலாம். எம்மிகழ் வோரவர் தம்மிகழ் வோரே எம்மிக ழாதவர் தம்மிக ழாரே தம்புகழ் இகழ்வோர் எம் புகழ் இகழ்வோர் பாரி ஓரி நள்ளி எழினி ஆஅய் பேகன் பெருந்தோள் மலையன் என்று எழுவருள் ஒருவனும் அல்லை, அதனால் நின்னை நோவது எவனோ அட்டார்க்கு உதவாக் கட்டி போல நீயும் உளையே நின் அன்னோர்கே யானும் உளனே தீம்பா லோர்க்கே குருகினும் வெளியோய் தேஎத்துப் பருகு பாலன்ன என் சொல்லருந் தேனே. இந்தப் பாடலை புறநானூறு 268ஆம் பாடலாகச் சேர்க்கலாம் என மு. அருணாசலம் குறிப்பிடுகிறார். இந்தப் பாடலில் புலவர் ஒருவனைப் பழிக்கிறார். கரும்புப்பாலைக் காய்ச்சி கட்டியாச் செய்தவனுக்கு அவன் செய்த வெல்லக்கட்டி உதவாதது போலப் புலவரின் பாட்டும் அவருக்கு உதவாது போயிற்றாம். போற்றப்பட்டவன் பரிசில் தராததால் பாட்டு வீணாயிற்றாம்.
இந்தப் பாடல் ஔவையாரின் “அவலாகு ஒன்றா, மிசையாகு ஒன்றா” என்னும் பாடலில் கூறப்பட்டுள்ள கருத்து போல அமைந்துள்ளது. இதனால் இப்பாடலை ஔவையாரின் பாடலாக எண்ணிப் புறநானூறு 268 ஆம் பாடலாகச் சேர்க்கப்படலாமோ என எண்ணவேண்டியுள்ளது.
தேவ உலகம்
இந்து தொன்மவியல் அடிப்படையில் தேவ உலகம் என்பது பதினான்கு உலகங்களில் ஒன்றாகும். இது தேவர்கள் வாழ்கின்ற உலகம் என்பதால் தேவ உலகம் என்று அழைக்கப் பெறுகிறது. இந்திரன் ஆள்வதால் இந்திர லோகம் அல்லது இந்திர புரி என்றும் வழங்கப் பெறுகிறது. மேலும் தேவ லோகம், சொர்க்க லோகம் , சொர்க்க புரி என பல்வேறு பெயர்களும் இதற்கு உண்டு.
புறநானூறு பிற்சேர்க்கை
கடையெழு வள்ளல்களைத் தொகுத்துக் கூறும் இந்தப் பாடல் பெருஞ்சித்திரனார் தொகுப்புப் போலவோ, சிறுபாணாற்றுப்படை தொகுப்புப் போலவோ இல்லாமல் வெறுமனே பெயர் தொகுப்பாக உள்ளதை எண்ணிப்பார்க்க வேண்டி உள்ளது.
அடிக்குறிப்பு
பகுப்பு:சங்க காலம்
தேவ உலகம்
இந்திரப் பதவி
இந்திரப் பதவி என்று அழைக்கப்பெறும் தேவ உலகை ஆளுகின்ற பதவியை மிகவும் பெருமையான ஒன்றாகவும், மிகவும் உயர்வான ஒன்றாகவும் நினைக்கப் பெறுகிறது. இப்பதவியை கைப்பற்ற அரக்கர்கள் முயலும் போது, சிவபெருமான், திருமால் போன்ற கடவுள்கள் அரக்கர்களை அழித்து தேவ லோகத்தினை மீண்டும் தேவர்களுக்கே மீட்டுத் தருவதாக புராணங்கள் கூறுகின்றன.
தேவர்கள்
இந்த உலகத்தில் கந்தவர்கள் என்று அழைக்கப் பெறுகின்ற தேவர்கள் வசிக்கின்றார்கள். சூரியன், சந்திரன், சனி, ராகு, கேது போன்ற நவ கிரகங்களின் அதிபதிகளும், அக்னி, வருணன், வாயு போன்ற பஞ்ச பூதங்களின் அதிபதிகளும் இந்த உலகில் இருக்கின்றார்கள்.
தேவ கன்னிகள்
இந்த உலகத்தில் ரம்பை, மேனகை, ஊர்வசி, திலோத்துமை போன்ற தேவ கன்னிகள் இருக்கிறார்கள். இவர்கள் நடனக்கலையில் சிறந்தவர்களாகவும், அதீத அழகுடையவர்களாகவும் வர்ணனை செய்யப்படுகிறார்கள். தேவர்களின் அரசரான இந்திரன் தனது மனைவி இந்திராணியுடன் இவர்களின் நடனங்களைக் கண்டு களிப்பதாகக் கூறப்படுகிறது.